|  |
| --- |
| **Област стручног усавршавања: Пољопривреда и рурални развој** |
| **Назив програма обуке** |
| * **ПЛАНИРАЊЕ И ПРОГРАМИРАЊЕ РУРАЛНОГ РАЗВОЈА** |
| **Шифра програма** |
| 2024-07-1301 |
| **Циљна група** |
| Запослени у организационим јединицама који обављају послове у области пољопривреде и руралног развоја. |
| **Компетенција чијем развоју програм обуке доприноси** |
| Посебна функционална компетенција за област рада студијско-аналитички послови. |
| **Циљ реализације програма** |
| Јачање капацитета локалне самоуправе за успостављање ефикасног система вишегодишњег планирања мера и активности везаних за развој пољопривреде и руралних подручја у оквиру ЈЛС кроз локалне програме за пољопривреду и рурални развој финансираних средствима ЈЛС, као и успешно спровођење локалних програма за пољопривреду и рурални развој. |
| **Очекивани ефекти у подизању нивоа знања и вештина полазника** |
| По завршетку тренинга, полазник:     * Разуме Заједничку пољопривредну политику (ЗПП), политику руралног развоја у ЕУ и Србији и упознат је са пратећим документима; * Дефинише узрочно-последичну везу између мера и активности које ће се предузети и финансирати од стране ЈЛС и очекиваних резултата; * Разрађује и прецизно описује приоритетне мере у оквиру локалних програма за пољопривреду и рурални развој; * Јасно дефинише циљне групе – потенцијалне кориснике мера; * Координира информације у оквиру ЈЛС тако да расподела средстава у буџету ЈЛС за пољопривреду и рурални развој буде у складу са потребама локалног становништва и компаративним предностима ЈЛС (дефинисаних претходно спроведеном анализом). |
| **Опис програма и тематских целина** |
| Основне информације о Заједничкој пољопривредној политици (ЗПП), односно, о политици руралног развоја у ЕУ и Србији, као и документима кроз које се спроводи ова политика; Стратешко планирање и јединице локалне самоуправе; Стратешко планирање развоја пољопривреде и руралних подручја у јединицама локалне самоуправе у Србији; Основна начела програмирања - одабир мера буџетске подршке руралном развоју. |
| **Облици, методе и технике реализације програма** |
| Организациони облик: тренинг.  Методе и технике: интерактивно предавање, браинстормингбрејнсторминг, дискусија и план акције. |
| **Носиоци реализације** |
| По правилу, акредитовани реализатор/и и спроводиоци за област стручног усавршавања **Пољопривреда и рурални развој** уписан/и у Сталну листу предавача и других реализатора обука коју води Национална академија за јавну управу. |
| **Трајање програма** |
| Један дан (6 сати). |
| **Време потребно за припрему програма** |
| Време потребно за припрему прве обуке предавачима рачуна се у износу половине трајања обуке (3 сата), у складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи. |
| **Планиран број корисника који одговара циљу програма** |
| Од 10 до 20 полазника. |
| **Пројекција трошкова** |
| У складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи, реализатору за реализацију прве обуке припада накнада у укупном нето износу од 16.200 РСД, следеће структуре: Накнада за припрему обуке (презентације, вежбе и други материјал за учеснике обуке) у нето износу половине накнаде за планирану реализацију обуке – 5.400 РСД и Накнада за реализовање обуке (6 сати ефективног ангажовања реализатора) – 10.800 РСД.  За реализацију сваке наредне обуке реализатору припада накнада у нето износу од 10.800 РСД, следеће структуре: Накнада за реализовање обуке (6 сати ефективног ангажовања реализатора) – 10.800 РСД |
| **Начин вредновања** |
| Није планирана провера знања. |
| **Начин верификације учешћа** |
| Потврда о учешћу у програму. |